State Licensed Plumber - Qualifier (Utah) in Salt Lake City, UT at Sears
Req/Job ID: 995701BR
Plumber Jobs Lehi, Utah Is God se Koninkryk ’n hartstoestand? | Wat die Bybel sê
LEES IN Afrikaans Albanees Amharies Arabies Armeens Azerbeidjans Azerbeidjans (Cyrillies) Bislama Bulgaars Cebuano Chichewa Chitonga Deens Duits Efik Engels Esties Ewe Fins Frans Georgies Grieks Hebreeus Hiligaynon Hongaars Ibo Iloko Indonesies Italiaans Japannees Joroeba Kantonnese Chinees (Tradisioneel) Kinyarwanda Kirgisies Koreaans Kroaties Litaus Malgassies Mandarynse Chinees (Tradisioneel) Mandarynse Chinees (Vereenvoudig) Mianmees Nederlands Noors Oekraïens Pools Portugees Roemeens Russies Sepedi Serwies Serwies (Romeins) Shona Singalees Slowaaks Sloweens Spaans Suid-Sotho (Lesotho) Swahili Sweeds Tagalog Tahitiaans Thai Tigrinya Tsjeggies Tsonga Tswana Turks Twi Xhosa Zulu
Is God se Koninkryk ’n hartstoestand?
“Jy is nie ver van die koninkryk van God af nie.”—Markus 12:34.
Baie mense glo dat God se Koninkryk “die heerskappy van God in die hart en lewe van ’n persoon” is, soos ’n vername kerk van die Christendom dit gestel het.
Die Koninkryk is ’n werklike regering en verwys nie net na ’n persoon se onderworpenheid aan God in sy hart nie. God se Koninkryk sal oor die hele aarde heers.—Psalm 72:8; Daniël 7:14.
Maar wat van Jesus se woorde: “Die koninkryk van God is in julle”? (Ons kursiveer; Lukas 17:21, King James Version). Jesus kon nie bedoel het dat die Koninkryk in sy toehoorders se hart is nie. Waarom nie? Want by daardie geleentheid het hy met die Fariseërs gepraat. Jesus het gesê dat hulle nie in die Koninkryk sou ingaan nie omdat hulle vorm van aanbidding skynheilig en dus vir God onaanvaarbaar is (Matteus 23:13). Maar Jesus kon tereg sê dat God se Koninkryk “in julle” is of, soos die Nuwe Wêreld-vertaling sê, “in julle midde” is. Waarom? Omdat hy, as die toekomstige Koning van die Koninkryk, reg voor hulle gestaan het.—Lukas 17:21.
Die Koninkryk is ’n werklike regering deur God met Jesus Christus as Heerser (Matteus 28:18; 1 Timoteus 6:14, 15). Die oogmerk daarvan is om God se wil in die hemel en op die aarde te laat geskied (Matteus 6:10). God sal die mensdom se probleme dus deur middel van sy Koninkryk oplos. Die Koninkryk sal doen wat menslike instellings nooit sal kan regkry nie.
Onder die heerskappy van God se Koninkryk sal die mensdom vrede, veiligheid en voorspoed op ’n paradysaarde ondervind (Psalm 46:9; Jesaja 35:1; Miga 4:4). Niemand sal meer sterf nie, en siekte sal uit die weg geruim word (Jesaja 33:24; Openbaring 21:4). Selfs die verouderingsproses sal omgekeer word. Die Bybel voorspel: “Laat sy vlees frisser word as in die jeug; laat hy terugkeer na die dae van sy jeugdige krag.”—Job 33:25.
Ongeag wie jou voorouers is of waar jy gebore is, jy kan ’n onderdaan van God se Koninkryk word as jy doen wat God van jou vereis. Die Bybel sê: “God [is] nie partydig . . . nie, maar in elke nasie is die mens wat hom vrees en regverdigheid beoefen, vir hom aanneemlik.”—Handelinge 10:34, 35.
Sal God se Koninkryk deur mensepogings tot stand gebring word?
“Die God van die hemel [sal] ’n koninkryk oprig wat nooit vernietig sal word nie.”—Daniël 2:44.
Party glo dat mense die Koninkryk van God op die aarde sal oprig deur ander tot hulle geloof te bekeer of deur hulle vir wêreldvrede en broederskap te beywer.
God—nie mense nie—rig die Koninkryk op (Daniël 2:44). Toe die Koninkryk opgerig is, het God gesê: “Ek, ja ek, het my koning ingehuldig” (Psalm 2:6). Mense bring nie God se Koninkryk tot stand nie, en hulle kan nie in die sake daarvan inmeng nie, aangesien dit vanuit die hemel oor die aarde sal heers.—Matteus 4:17.
Dit is heeltemal natuurlik om te wens dat die mensdom eendag vrede en eenheid sal teweegbring. Jy span jou moontlik selfs in om hierdie veranderinge te probeer teweegbring, maar word dan wanhopig wanneer jy nie jou doelwitte bereik nie. As jy besef dat God se krag sy Koninkryk rugsteun, sal jy jou op die doeltreffendste wyse kan inspan, deur ’n onderdaan van hierdie Koninkryk te word.
Regdeur Jesus se bediening het hy mense meer oor God se Koninkryk geleer as oor enigiets anders. Sy volgelinge bid al honderde jare lank dat daardie Koninkryk moet kom.